नई दिल्ली। साल 2015 में करोड़ों रुपये की धोखाधड़ी के मामले में गिरफ्तार किए गए ठग सुकेश चंद्रशेखर ने केंद्रीय वित्त मंत्री निर्मला सीतारमण को लेटर लिखा है। इस लेटर में उसने वर्ष 2024-2025 के लिए अपनी विदेशी आय घोषित करने की अपील की है। उसने बताया है कि उसकी विदेशी आय करीब 22,410 करोड़ रुपये (करीब 2.7 अरब डॉलर) है, जिस पर वह 7,640 करोड़ रुपये का टैक्स देना चाहता है। उसने कहा है कि उसने अपनी दो विदेशी कंपनियों से यह आय वित्त वर्ष 2024-2025 में कमाई है।